**ข้อมูลภาพรวมและประวัติความเป็นมาของตลาดสินค้าเกษตรล่วงหน้าแห่งประเทศไทย (โดยสรุป)**

**1.** **ประวัติตลาดสินค้าเกษตรล่วงหน้าแห่งประเทศไทย** ตลาดสินค้าเกษตรล่วงหน้าแห่งประเทศไทย (ตสล.) - The Agricultural Futures Exchange of Thailand หรือ AFET (เอเฟท) ตั้งอยู่ที่ 87/2 ชั้น 15 อาคารซีอาร์ซี ออล ซีซั่นส์ เพลส ถนนวิทยุ แขวงลุมพินี เขตปทุมวัน กรุงเทพฯ 10330 เป็นนิติบุคคล จัดตั้งตามพระราชบัญญัติการซื้อขายสินค้าเกษตรล่วงหน้า พ.ศ. 2542 ทำหน้าที่เป็นศูนย์กลางในการซื้อขายสินค้าเกษตรล่วงหน้าภายใต้กฎระเบียบที่โปร่งใส และเป็นธรรม โดย AFET ได้เปิดให้ซื้อขายล่วงหน้าวันแรก เมื่อวันที่ 28 พฤษภาคม พ.ศ. 2547 นับเป็นตลาดล่วงหน้าแห่งแรกของประเทศไทย โดยสินค้าที่นำมาซื้อขายประเภทแรก คือ ยางแผ่นรมควันชั้น 3 ซึ่งเป็นสินค้าที่ได้รับความนิยมโดยมีปริมาณการซื้อขายมาอย่างต่อเนื่องการซื้อขายล่วงหน้าใน AFET จะมีสำนักหักบัญชี (Clearing House) เป็นหน่วยงานภายในของ AFET ทำหน้าที่เป็นศูนย์กลางในการหักบัญชี การชำระราคา การปรับฐานะเงินประกัน การส่งมอบรับมอบสินค้าเกษตร การสร้างความเชื่อมั่น และป้องกันการบิดพลิ้วสัญญาให้แก่ทุกฝ่ายที่เกี่ยวข้อง ลำดับการนำสินค้าเข้ามาซื้อขายล่วงหน้า ใน AFET เป็นดังนี้

|  |  |  |  |  |
| --- | --- | --- | --- | --- |
| ประเภท | ชื่อสินค้า | ชื่อย่อ | วันแรกที่เปิดซื้อขาย | วันสุดท้ายที่เปิดซื้อขาย |
| ยางพารา | แผ่นรมควันชั้น 3 | RSS3  | 28 พ.ค. 2547 |   |
|   | ยางแท่ง | STR20 | 27 ก.ย.2548 | 26 ต.ค. 2549 |
|   | น้ำยางข้น | LATEX | 27 ก.ย.2549 | 31 ส.ค.2550 |
| มันสำปะหลัง | แป้งมัน | TS | 25 มี.ค. 2548 | 29 ก.พ. 2551 |
|   | มันเส้น | TC | 18 ส.ค. 2549 | 21 เม.ย. 2558 |
| ข้าว | ข้าวขาว 5% | WR5 | 26 ส.ค. 2547 | 8 ธ.ค.2550 |
|   | ข้าวขาว 5% ขนาดเล็ก | WR5-M | 8 ส.ค.2548 | 30 พ.ย. 2549 |
|   | ข้าวขาว 5% | WR5P | 1 ธ.ค. 2549 | 7 มิ.ย.2550 |
|   | ข้าวขาว 5% แบบ Both option | BWR5 | 2 เม.ย.2550 | 21 เม.ย. 2558 |
|   | ข้าวหอมมะลิ100% ชั้น2 แบบBoth option | BHMR | 14 ก.ค. 2551 | 21 เม.ย. 2558 |
|   | ข้าวขาว 5% FOB | WRF5 | 29 พ.ค. 2554 | 21 เม.ย. 2558 |
| สับปะรด | สับปะรดกระป๋อง | CPPL | 28 ก.ย. 2555 | 21 เม.ย. 2558 |

 **หมายเหตุ**

|  |  |  |
| --- | --- | --- |
| RSS3 = Ribbed Smoked Rubber Sheet No.3  | STR20 = Block Rubber 20 | LATEX = Block Rubber 20 |
| TS = Tapioca Starch Premium Grade | TC = Tapioca Chip Both Options | WR5 = White Rice 5% |
| WR5-M = White Rice 5% Broken Mini Sized Contract | WR5P = White Rice 5 Percent | BWR5 = White Rice 5% Both Options |
| BHMR = Thai Hom Mali 100% Grade B Both Options  | WRF5 = White Rice 5% FOB | CPPL = Canned Pineapple Pieces in Light Syrup |

**วิสัยทัศน์ พันธกิจ และวัตถุประสงค์**

**วิสัยทัศน์**

เป็นตลาดซื้อขายสินค้าเกษตรล่วงหน้าที่ได้รับการยอมรับในระดับสากลในการบริหารความเสี่ยง และเป็นแหล่งอ้างอิงราคา

**พันธกิจ**

* เป็นกลไกสำหรับผู้ที่เกี่ยวข้องสามารถเข้ามาป้องกันความเสี่ยงจากความผันผวนของราคาได้
* ราคาของตลาดสินค้าเกษตรล่วงหน้าเป็นราคาอ้างอิงในการซื้อขายสินค้าเกษตรทั้งในและต่างประเทศ
* มีการบริหารจัดการที่เป็นธรรมและมีความโปร่งใส โดยเป็นที่ยอมรับในระดับนานาชาติ

**วัตถุประสงค์**

* เพื่อให้สถาบันเกษตรกรและผู้ประกอบการ สามารถเข้ามาใช้ตลาดเป็นเครื่องมือป้องกันความเสี่ยงจากความผันผวนของราคา
* เพื่อให้เกษตรกรสามารถใช้ราคาตลาดสินค้าเกษตรล่วงหน้าเป็นราคาอ้างอิงในการซื้อขาย
1. **ปริมาณการซื้อขายทุกสินค้าตามจำนวนข้อตกลงต่อปี**



หมายเหตุ ข้อมูลถึงวันที่ 31 พฤษภาคม 2559

1. **ปริมาณและมูลค่าการซื้อขายล่วงหน้า RSS3 ต่อปี**



หมายเหตุ 1. ข้อมูลถึงวันที่ 31 พฤษภาคม 2559

 2. ปริมาณการซื้อขายไม่รวม NLT\*+EFP\*\*

 \*NLT = Negotiated Large Trade, \*\*EFP = Exchange of Futures for Physicals

1. **ปริมาณการซื้อขายเฉลี่ยต่อวันของ AFET**



หมายเหตุ ข้อมูลถึงวันที่ 31 พฤษภาคม 2559

1. **ปริมาณการรับมอบส่งมอบสินค้า RSS3 เฉลี่ยต่อปี**

หมายเหตุ 1. คำนวณจาก จำนวนข้อตกลงที่มีการรับมอบส่งมอบ หารด้วย จำนวนข้อตกลงทั้งหมดที่มีการซื้อขาย

 2**.** ข้อมูลถึงวันที่ 31 พ.ค. 2559

1. **คณะกรรมการตลาดสินค้าเกษตรล่วงหน้า (คณะกรรมการตลาด)**

พระราชบัญญัติการซื้อขายสินค้าเกษตรล่วงหน้า พ.ศ. 2542 (มาตรา 77) กำหนดให้มีคณะกรรมการตลาดประกอบด้วยบุคคลซึ่งคณะกรรมการกำกับการซื้อขายสินค้าเกษตรล่วงหน้า (คณะกรรมการ ก.ส.ล.) แต่งตั้งจำนวน 5 คน และบุคคลซึ่งสมาชิกเลือกตั้ง จำนวน 5 คน เป็นกรรมการ และผู้จัดการโดยตำแหน่งอีก 1 คน คณะกรรมการตลาดมีอำนาจและหน้าที่ควบคุมดูแลการดำเนินงานของตลาดและปฏิบัติการอื่นๆ ตามที่พระราชบัญญัติได้กำหนดไว้

กรรมการตลาดดำรงตำแหน่งมีวาระคราวละ 4 ปี โดยมีการแต่งตั้งทดแทนหรือเมื่อครบวาระมาอย่างต่อเนื่องนับตั้งแต่มีการแต่งตั้งคณะกรรมการตลาดในวาระแรกจนปัจจุบัน (เดือนมิถุนายน 2559) มีผู้ดำรงตำแหน่งประธานกรรมการตลาดเป็นจำนวนทั้งสิ้น 6 ท่าน ประกอบด้วย

|  |  |  |  |
| --- | --- | --- | --- |
| ลำดับ | ชื่อ-สกุล | ระยะเวลาดำรงตำแหน่ง | หมายเหตุ |
| 1. | นายชนะ รุ่งแสง | 20 ก.ย. 2544 - 10 เม.ย. 2545 | 11 เม.ย. - 16 มิ.ย. 2545 ประธานกรรมการตลาดว่าง |
| 2. | นายศุกรีย์ แก้วเจริญ | 17 มิ.ย. 2545 - 31 ธ.ค. 2545 |  |
| 3. | ดร.สุวรรณ วลัยเสถียร |  9 เม.ย. 2546 - 25 มิ.ย. 2549 | ช่วง 1 ม.ค. 2546 - 8 เม.ย. 2546 ประธานกรรมการตลาดว่าง (ดร.พิศิษฐ์ เศรษฐวงศ์ ทำหน้าที่ ประธานที่ประชุมชั่วคราว) |
| 4. | นายสนิท วรปัญญา | 25 มิ.ย. 2549 - 30 มิ.ย. 2553 |  |
| 5. | นายประสาท เกศวพิทักษ์ |  6 ก.ค. 2553 - 30 ต.ค.2557 |  |
| 6. | ดร.ชัยพัฒน์ สหัสกุล |  13 พ.ย. 2557 - ปัจจุบัน |  |

รายชื่อ คณะกรรมการตลาดชุดแรก ได้แก่

1. นายชนะ รุ่งแสง ประธานกรรมการ
2. ร้อยโทสุชาย เชาว์วิศิษฐ์ กรรมการ
3. นายชัยยุทธ สุทธิธนากร กรรมการ
4. นางกุลภัทรา สิโรดม กรรมการ
5. นายเสรี เด่นวรลักษณ์ กรรมการ
6. นายประสิทธ์ ดำรงชิตานนท์ กรรมการ
7. นายชาญชัย บุญฤทธิ์ไชยศรี กรรมการ
8. นายธรรมนูญ อานันโทไทย กรรมการ
9. นายอภิชาติ พงษ์ศรีหดุลชัย กรรมการ
10. นายทวี วิริยฑูรย์ กรรมการ
11. นายชาลทอง ปัทมพงศ์ กรรมการและผู้จัดการ

สำหรับคณะกรรมการตลาดชุดปัจจุบัน (ตั้งแต่วันที่ 1 พฤศจิกายน 2557- ปัจจุบัน) มีองค์ประกอบ ดังต่อไปนี้

1. นายชัยพัฒน์ สหัสกุล ประธานกรรมการ
2. น.ส.สุทัศนีย์ ราชเรืองระบิน กรรมการ
3. นายสุภาพ วงศ์เกียรติขจร กรรมการ
4. นายเสรี เด่นวรลักษณ์ กรรมการ
5. นางพรอนงค์ บุษราตระกูล กรรมการ
6. นายปราโมช ไตรจักรภพ กรรมการ
7. นายประสิทธิ์ เตชะจงจินตนา กรรมการ
8. นายไพฑูรย์ วงศาสุทธิกุล กรรมการ
9. นายพสิษฐ์ เจริญศรี กรรมการ
10. นายบัณฑิต เกิดวงศ์บัณฑิต กรรมการ
11. **รายชื่อผู้จัดการตลาด**

|  |  |  |  |
| --- | --- | --- | --- |
| ลำดับ | ชื่อ-สกุล | ระยะเวลาดำรงตำแหน่ง | หมายเหตุ |
| 1 | นายชาลทอง ปัทมพงศ์ | 20 ก.ย. 2544 - 11 เม.ย. 2545 | ช่วงระหว่าง 12 เม.ย. 2545 - 30 มิ.ย. 2545 ตำแหน่งผู้จัดการว่าง |
|  |  |  |
| 2 | นายเสรี เด่นวรลักษณ์ | 1 ก.ค. 2545 - 14 ก.ย. 2545 |  |
| 3 | นายพันธ์ศักดิ์ เวชอนุรักษ์ | 15 ก.ย. 2546 - 20 ส.ค. 2547 |  |
| 4 | นางนภาภรณ์ คุรุพสุธาชัย | 20 ส.ค. 2547 - 11 ธ.ค. 2550 | 12 ธ.ค.-14 ก.พ. 2551 นายนิทัศน์ ภัทรโยธิน เป็นผู้ทำการแทนผู้จัดการ |
| 5 | นายนิทัศน์ ภัทรโยธิน | 15 ก.พ. 2551 - 4 ก.พ. 2554 |  |
| 6 | นายประสาท เกศวพิทักษ์ | 4 ก.พ. 2554 - 30 ก.ย. 2554 | ผู้ทำการแทนผู้จัดการ |
| 7 | นายชาตรี สหเวชภัณฑ์ | 1 ต.ค. 2554 - 1 ก.ค. 2556 |  |
| 8 | นายศักดิ์ดา ทองปลาด | 12 มิ.ย. 2556 - 30 ก.ย. 2557 | ผู้ทำการแทนผู้จัดการ |
| 9 | นายวิวัฒน์ ตีระวนิชพงศ์ | 1 ต.ค. 2557 - 29 พ.ค. 2558 |  |
| 10 | นายสุภาพ วงศ์เกียรติขจร | 29 พ.ค. 2558 - ปัจจุบัน | กรรมการและผู้ทำการแทนผู้จัดการ  |

1. **รายชื่อสมาชิกตลาดประเภท-นายหน้าซื้อขายล่วงหน้า ตั้งแต่อดีตจนปัจจุบัน มีทั้งหมด จำนวน 21 ราย**

| **ลำดับ** | **บริษัท** | **ชื่อย่อ** |
| --- | --- | --- |
|  | บริษัท เจเอสพี. ฟิวเจอร์ส จำกัด | ชื่อย่อ JSP |
|  | บริษัท รีพเอเชีย จำกัด | ชื่อย่อ RAS |
|  | บริษัท ธนเกษตร จำกัด | ชื่อย่อ TAA |
|  | บริษัท อยู่ยงฟิวเจอร์สเทรดดิ้ง จำกัด | ชื่อย่อ UYF |
|  | บริษัท ฟิวเจอร์ อกริ เทรด จำกัด | ชื่อย่อ FAT |
|  | บริษัท แอ็กโกร์ว เอ็นเตอร์ไพร์ส จำกัด | ชื่อย่อ AGE |
|  | บริษัท บางกอก ฟิวเจอร์ส เทรด จำกัด | ชื่อย่อ PPP |
|  | บริษัท เอ.เอ็น.ที. (ไทยแลนด์) จำกัด | ชื่อย่อ ANT |
|  | บริษัท เมอร์ชั่นส์ ฟิวเจอร์ จำกัด | ชื่อย่อ MCF |
|  | (เปลี่ยนชื่อจาก บริษัท ลาดบัวหลวง พัฒนา จำกัด (LPC)) |  |
|  | บริษัท หงต้า ฟิวเจอร์ส จำกัด | ชื่อย่อ HOT |
|  | บริษัท พัฒนาเกษตรล่วงหน้า จำกัด | ชื่อย่อ PAF |
|  | บริษัท แอโกรเวลท์ จำกัด | ชื่อย่อ AGR |
|  | บริษัท โกลบอล อะโกร เทรด จำกัด | ชื่อย่อ GAT |
|  | บริษัท สรกิจ จำกัด | ชื่อย่อ SRC |
|  | บริษัท ดีเอส ฟิวเจอร์ส จำกัด | ชื่อย่อ DSF |
|  | บริษัท แอ๊กกรีคัลเจอร์ พรอสเพ็ค จำกัด | ชื่อย่อ APC |
|  | บริษัท ไชย ฟิวเจอร์ส เอ็กซุเบอแรนซ์ จำกัด | ชื่อย่อ CFX |
|  | บริษัทหลักทรัพย์ฟิลลิป (ประเทศไทย) จำกัด (มหาชน) | ชื่อย่อ PST |
|  | บริษัทหลักทรัพย์ เอเซีย พลัส จำกัด (มหาชน) | ชื่อย่อ ASP |
|  | บริษัทหลักทรัพย์ เคที ซีมิโก้ จำกัด | ชื่อย่อ KTZ |
|  | บริษัท อินฟินิตี้ เวลท์ ฟิวเจอร์ส จำกัด | ชื่อย่อ IWF |
|  | บริษัท เอเซีย คอมมอดิตี้ ฟิวเจอร์ส จำกัด | ชื่อย่อ ACF |
| **ปัจจุบัน (ณ วันที่ 9 มิถุยายน 2559) มีทั้งสิ้น 4 ราย ได้แก่** |
|  | บริษัท แอ็กโกร์ว เอ็นเตอร์ไพร์ส จำกัด  | ชื่อย่อ AGE |
|  | บริษัท หงต้า ฟิวเจอร์ส จำกัด | ชื่อย่อ HOT |
|  | บริษัท ดีเอส ฟิวเจอร์ส จำกัด | ชื่อย่อ DSF |
|  | บริษัท อินฟินิตี้ เวลท์ ฟิวเจอร์ส จำกัด | ชื่อย่อ IWF |
| **รายชื่อสมาชิกตลาดประเภท - ผู้ค้าล่วงหน้า มีทั้งหมดมีจำนวน 3 ราย** |
|  | บริษัท วงศ์บัณฑิต | ชื่อย่อ VON |
|  | บริษัท วันชัยการเกษตร จำกัด | ชื่อย่อ WCA |
|  | บริษัท เซาท์แลนด์รับเบอร์ จำกัด | ชื่อย่อ SLR |
| **ปัจจุบัน (ณ วันที่ 9 มิถุยายน 2559) มีจำนวน 1 ราย ได้แก่** |
|  | บริษัท วงศ์บัณฑิต | ชื่อย่อ VON |

1. **เมื่อวันที่ 5 พฤศจิกายน 2558**  พระราชบัญญัติยกเลิกพระราชบัญญัติการซื้อขายสินค้าเกษตรล่วงหน้า พ.ศ. 2542 พ.ศ. 2558 ได้ประกาศในราชกิจจานุเบกษา และมีผลใช้บังคับเป็นกฎหมาย ตั้งแต่วันที่ 6 พฤศจิกายน 2558 เป็นต้นมา โดยกำหนดให้ตลาดสินค้าเกษตรล่วงหน้าแห่งประเทศไทยยุบเลิกภายในกำหนด 15 เดือน นับแต่วันที่พระราชบัญญัตินี้ใช้บังคับ กล่าวคือ ภายในกำหนดวันที่ 6 กุมภาพันธ์ 2560

เหตุผลในการประกาศใช้พระราชบัญญัติยกเลิกพระราชบัญญัติการซื้อขายสินค้าเกษตรล่วงหน้า พ.ศ. 2542 พ.ศ. 2558 คือโดยที่ปัจจุบันตลาดซื้อขายล่วงหน้าของประเทศไทย มี 2 ตลาด คือ ตลาดสินค้าเกษตรล่วงหน้าแห่งประเทศไทย (AFET) ซึ่งทำหน้าที่เป็นศูนย์กลางในการซื้อขายล่วงหน้าสินค้าเกษตร กับบริษัท ตลาดสัญญาซื้อขายล่วงหน้า (ประเทศไทย) จำกัด (มหาชน) (TFEX) ซึ่งทำหน้าที่เป็นศูนย์ซื้อขายสัญญาซื้อขายล่วงหน้าในสินค้าทั่วไปตามกฎหมายว่าด้วยสัญญาซื้อขายล่วงหน้า ซึ่งทั้งสองตลาดมีขั้นตอนการซื้อขายที่ใกล้เคียงกัน สมควรให้มีการซื้อขายล่วงหน้าภายใต้กฎหมายว่าด้วยสัญญาซื้อขายล่วงหน้าเพียงตลาดเดียว อันจะเกิดผลดีต่อประเทศในด้านการประหยัดต่อขนาด (Economy of Scale) และเป็นการให้ความสะดวกแก่ผู้ซื้อผู้ขายที่สามารถทำธุรกรรมได้ในตลาดเดียว อันจะเป็นแนวทางหนึ่งที่จะช่วยส่งเสริมประสิทธิภาพของกลไกตลาดซื้อขายล่วงหน้าในประเทศไทยให้เกิดความสามารถเชิงแข่งขัน (Competitive Advantage) กับตลาดซื้อขายล่วงหน้าอื่นในภูมิภาคได้

\* \* \* \* \* \* \* \* \* \* \* \* \* \*

*ข้อมูลปรับปรุง ณ วันที่ 9 มิถุนายน 2559*